# PERATURAN PERTANDINGAN BOLA JARING SUKAN SABAH (SAGA) X, KOTA KINABALU 2023 (WANITA)

* 1. **PERATURAN AM**
  2. Selain daripada peraturan-peraturan yang terkandung, pertandingan ini akan dijalankan mengikut Undang-undang **Permainan Bola Jaring Dunia (World Netball – dipanggil “WN”)** yang terkini.
  3. Sekiranya timbul sebarang perselisihan dari segi pentafsirannya, undang-undang dalam bahasa inggeris yang terkini akan dipatuhi.
  4. Kejadian di luar dugaan dan tidak dinyatakan di dalam peraturan berkenaan akan diputuskan seperti berikut:
     1. Semua kejadian am akan diputuskan berasaskan kepada **Peraturan Am Sukan Sabah X, Kota Kinabalu 2023.**
     2. Sebarang perselisihan teknikal akan diputuskan berasaskan kepada **Undang- undang Permainan Bola Jaring Dunia “WN”.**
  5. Jawatankuasa Teknikal dan Pertandingan Bola Jaring Sukan Sabah X, Kota Kinabalu 2023 berhak meminda dan menambah mana-mana peraturan dengan persetujuan Persatuan Bola Jaring Negeri Sabah (SABANA) dan Jawatankuasa Induk Sukan Sabah X, Kota Kinabalu 2023.
  6. Jawatankuasa Teknikal dan Pertandingan Bola Jaring Sukan Sabah X, Kota Kinabalu 2023 berhak mengambil tindakan sewajarnya sekiranya mendapati mana-mana pasukan yang tidak menunjukkan semangat kesukanan sepanjang kejohanan, menipu maklumat pemain dan pasukan serta menggunakan strategi tidak sihat untuk mendapatkan kemenangan.
  7. Pemain yang terpilih sebagai Pemain Pilihan Negeri selepas kejohanan ini tetapi menolak tawaran untuk mengikuti aktiviti/program Persatuan Bola Jaring Negeri Sabah (SABANA) tidak dibenarkan menyertai sebarang kejohanan/pertandingan bola jaring anjuran atau pengelolaan SABANA untuk tempoh 2 tahun kecuali atas sebab-sebab tertentu seperti melanjutkan pelajaran keluar negara, menduduki peperiksaan (disahkan oleh sekolah/majikan/jabatan) serta kecederaan (disahkan oleh hospital/klinik kesihatan/Majlis Sukan Negeri.
  8. Semua keputusan yang dibuat oleh Jawatankuasa Teknikal dan Pertandingan Bola Jaring Sukan Sabah X, Kota Kinabalu 2023 adalah muktamad.

# TARIKH PERTANDINGAN

* 1. Pertandingan ini akan bermula pada **17 hingga 21 Disember 2023**.

# TEMPAT PERTANDINGAN

* 1. Pertandingan ini akan diadakan di **Dewan ILP, Kota Kinabalu.**

***Majlis Sukan Negeri Sabah***

# PENYERTAAN

* 1. Penyertaan adalah terbuka kepada semua daerah seluruh Sabah. Penyertaan hendaklah dibuat melalui daerah masing-masing.
  2. Setiap kontinjen hanya boleh mendaftar satu (1) pasukan wanita yang terdiri daripada :

|  |  |
| --- | --- |
| Pengurus Pasukan | 1 orang |
| Jurulatih Pasukan | 1 orang |
| Atlet | 12 orang |
| **Jumlah** | **14 orang** |

* 1. Setiap pasukan dibenarkan untuk membawa DUA (2) pegawai kontinjen tambahan yang bertugas sebagai Penolong Jurulatih dan Fisioterapi yang berkelayakan berada di venue kejohanan semasa perlawanan berlangsung dan tidak diwajibkan.

# KELAYAKAN PESERTA

* 1. Hanya peserta yang lahir pada tahun **2003** dan selepasnya sahaja yang layak didaftarkan oleh sesuatu pasukan.
  2. Semua pasukan hendaklah mengemukakan salinan Kad Pengenalan dan gambar berukuran Pasport semasa pendaftaran peserta.
  3. Sebarang pertukaran peserta/atlet perlu mengisi **Borang Y** (pertukaran atlet) dan dihantar kepada Jawatankuasa Teknikal dan Pertandingan sebulan sebelum kejohanan bermula.
  4. Taraf pemastautin dan kelayakan peserta adalah tertakhluk kepada **Peraturan Am Perkara 4.8 dan 4.9**.

# TAKLIMAT PENGURUS PASUKAN

* 1. Taklimat Pengurus Pasukan akan diadakan satu (1) hari sebelum pertandingan pertama dijalankan.
  2. Pengurus-pengurus pasukan dikehendaki mengemukakan senarai nama peserta beserta dengan Kad Pengenalan. Tambahan kepada bilangan peserta yang telah didaftarkan tidak dibenarkan.
  3. Senarai peserta yang disahkan semasa taklimat Pengurus Pasukan adalah muktamad.

# SISTEM PERTANDINGAN

* 1. Dimana penyertaannya terdiri daripada lapan (8) pasukan sahaja, maka pertandingan peringkat awal akan dijalankan secara liga satu pusingan dalam dua kumpulan iaitu ; kumpulan’A’ dan kumpulan ‘B’.
     1. Pasukan-pasukan yang bertanding akan diundi untuk menentukan kumpulan masing-masing.
     2. Pemenang-pemenang pertama dan kedua dalam kumpulan ‘A’ dan ‘B’ layak memasuki peringkat Separuh akhir seperti berikut:

***Majlis Sukan Negeri Sabah***

‘A1’ mln. ’B2’

‘A2’ mln. ’B1’

* + 1. Pemenang-pemenang dalam peringkat Separuh Akhir akan bermain di peringkat Akhir bagi menentukan Johan dan Naib Johan. Pasukan-pasukan yang kalah akan bermain bagi menentukan tempat ketiga dan keempat.
  1. Di mana penyertaannya terdiri daripada Sembilan (9) hingga dua belas (12) pasukan, maka pertandingan Peringkat Awal akan dijalankan secara Liga satu pusingan yang dibahagikan dalam tiga (3) kumpulan iaitu kumpulan ‘A’, kumpulan ‘B’ dan kumpulan ‘C’.
     1. Pasukan-pasukan yang bertanding akan diundi untuk menentukan kumpulan masing-masing.
     2. Pemenang-pemenang pertama dan kedua daripada kumpulan ‘A’, ‘B’ dan ‘C’ adalah layak memasuki Peringkat Kedua yang juga akan dijalankan secara liga dalam dua kumpulan iaitu kumpulan ‘D’ dan ‘E’. Pemenang pertama kumpulan ‘A’ dan ‘C’dan pemenang kedua kumpulan ‘B’ akan diletakkan dalam kumpulan ‘D’. Pemenang pertama kumpulan ‘B’ dan pemenang kedua kumpulan ‘A’ dan ‘C’ akan diletakkan dalam kumpulan ‘E’.
     3. Pemenang pertama dari kumpulan ‘D’ dan kumpulan ‘E’ akan memasuki pertandingan akhir manakala pemenang kedua daripada kumpulan ‘D’ dan kumpulan ‘E’ akan bertanding untuk menentukan tempat ketiga dan keempat.
  2. Di mana penyertaannya terdiri daripada tigabelas (13) pasukan atau lebih, maka pertandingan Peringkat Awal akan dijalankan secara Liga satu pusingan yang dibahagikan dalam empat (4) kumpulan iaitu kumpulan ‘A’, kumpulan ‘B’, kumpulan ‘C’ dan kumpulan ‘D’.
     1. Pasukan-pasukan yang bertanding akan diundi untuk menentukan kumpulan masing-masing.
     2. Pemenang-pemenang pertama dan kedua dalam kumpulan ‘A’, ‘B’, ‘C’ dan ‘D’ layak memasuki peringkat Suku Akhir yang akan dijalankan secara Kalah-Mati seperti berikut :

‘A1’ mln. ‘C2’

‘B1’ mln. ‘D2’

‘C1’ mln. ‘A2’

‘D1’ mln. ‘B2’

* + 1. Pemenang-pemenang dalam peringkat Separuh Akhir akan memasuki peringkat separuh Akhir seperti berikut :

‘A1’/ ‘C2’ mln. ‘D1’/ ‘B2’

‘B1’ / ‘D2’ mln. ‘C1’/ ‘A2’

* + 1. Pemenang-pemenang dalam perlawanan Separuh Akhir akan memasuki perlawanan Akhir bagi menentukan Johan dan Naib Johan. Pasukan-pasukan yang kalah akan bermain bagi menentukan tempat ketiga dan keempat.

***Majlis Sukan Negeri Sabah***

* 1. Pertandingan di peringkat Suku Akhir, Separuh Akhir dan Akhir akan dijalankan secara Kalah-Mati.
  2. Sistem pemberian mata bagi pertandingan secara Liga adalah seperti berikut :

|  |  |  |
| --- | --- | --- |
| **Menang** | **Seri** | **Kalah** |
| 2 mata | 1 mata | 0 mata |

# MENENTUKAN KEMENANGAN BAGI SESUATU PERLAWANAN

* 1. Keputusan Seri.

Sekiranya berlaku seri pada jumlah mata di akhir perlawanan secara Liga, maka keputusan perlawanan di antara kedua-dua pasukan akan diambil kira bagi menentukan pemenang, walaubagaimanapun :

* + 1. Jika kedua-dua pasukan seri, atau jika lebih daripada dua pasukan mempunyai jumlah mata yang sama di akhir perlawanan, purata gol akan menentukan kedudukan (iaitu: jumlah jaringan gol dibahagi dengan jumlah gol yang kena).
    2. Jika purata gol masih seri, maka perbezaan gol akan digunapakai (iaitu : jumlah jaringan gol ditolak dengan gol yang kena).
    3. Jika kedudukan masih seri, maka pasukan yang menjaringkan gol terbanyak akan diistiharkan sebagai pemenang.
  1. Sekiranya berlaku seri semasa perlawanan di peringkat suku akhir, separuh akhir dan akhir:
     1. Pasukan hendaklah diberi masa rehat dua (2) minit di akhir masa sepenuh perlawanan.
     2. Masa tambahan selama dua (2) x tujuh (7) minit setiap bahagian akan dimainkan.
     3. Pasukan bertukar kawasan Gol dan perlawanan dimulakan semula oleh pasukan yang berhak kepada Hantaran Tengah berikutnya.
     4. Pasukan bertukar Kawasan Gol di separuh masa tanpa rehat.
     5. Hantaran Tengah diambil oleh pasukan yang berhak kepada Hantaran Tengah berikutnya.
     6. Sekiranya berlaku seri di akhir masa tambahan, permainan akan diteruskan sehingga satu pasukan mendapat dua (2) kelebihan gol.

# KELEWATAN

* 1. Lima belas (15) minit akan diberikan kepada pasukan-pasukan. Jika selepas masa itu sesuatu pasukan tidak dapat hadir dengan sekurang-kurangnya lima (5) orang pemain, maka pasukan berkenaan dikira menarik diri daripada pertandingan.
  2. Pasukan lawan akan diberikan mata kemenangan 2-0.

***Majlis Sukan Negeri Sabah***

# TEMPOH PERLAWANAN

* 1. Tempoh perlawanan untuk Pusingan Akhir adalah secara Empat Suku iaitu 15 minit bagi setiap suku dengan masa rehat Suku Pertama dan Ketiga selama 4 minit dan masa rehat bagi Separuh Masa ialah 8 minit.
  2. Tempoh perlawanan untuk pusingan kelayakan adalah selama 40 minit dan terbahagi kepada Dua bahagian, dimana setiap bahagian adalah selama 20 minit dengan masa rehat selama 5 minit.

# PAKAIAN PESERTA

* 1. Setiap pasukan hendaklah memakai pakaian seragam iaitu corak, bentuk dan warna yang sama. Pakaian seragam yang sama hendaklah dipakai di sepanjang kejohanan.
  2. Setiap pemain hendaklah memakai baju-T atau jersi dengan ‘skirt’ atau ‘*track-bottom’*. ‘*Bloomers*’ yang sama warna dengan skirt hendaklah digunakan. Seluar pendek atau ‘*tight*’ tidak dibenarkan.
  3. Setiap pasukan dikehendaki membawa dua (2) set bib berlainan warna yang ketinggian hurufnya adalah 6 inci**.**
  4. Sekiranya kedua-dua pasukan memakai bib yang sama warna, maka pasukan kedua diminta menukar warna bib.

# MENARIK DIRI

* 1. Menarik diri tidak dibenarkan. Jika ianya berlaku, pasukan berkenaan dianggap menarik diri daripada keseluruhan pertandingan dan pasukan berkenaan tidak dibenarkan lagi menyertai perlawanan seterusnya.
  2. Tindakan disiplin terhadap pasukan yang menarik diri akan diambil oleh Jawatankuasa Pertandingan dan Teknikal Persatuan Bola Jaring Sabah (SABANA).

# PENANGGUHAN

* 1. Sekiranya keadaan cuaca tidak mengizinkan untuk perlawanan diteruskan seperti hujan lebat, petir dan kilat, keadaan padang yang becak, cuaca gelap dan sebagainya, maka Jawatankuasa Pertandingan dan Teknikal berhak menangguhkan perlawanan.
  2. Perlawanan yang ditangguhkan itu akan ditentukan seperti berikut:
     1. Sekiranya perlawanan ditangguhkan pada hari yang sama, maka perlawanan akan disambung mengikut baki masa yang tinggal.
     2. Sekiranya perlawanan ditangguhkan ke hari yang lain, maka perlawanan hendaklah dimainkan semula.
     3. Jawatankuasa Pengelola mempunyai kuasa untuk menangguhkan atau mengubah sesuatu jadual atau tempat pertandingan dengan terlebih dahulu memberitahu atau diputuskan secara serta merta.

***Majlis Sukan Negeri Sabah***

* + 1. Jawatankuasa Pertandingan dan Teknikal Bola Jaring Sukan Sabah X, Kota Kinabalu 2023 akan menetapkan semula perlawanan yang tertangguh itu.

# PEGAWAI-PEGAWAI TEKNIKAL PERTANDINGAN

* 1. Jawatankuasa Teknikal dan Pertandingan akan melantik Ketua Delegat Teknikal, Delegat- delegat teknikal dan Pegawai-pegawai Teknikal setelah berbincang dengan Persatuan Bola Jaring Negeri Sabah (SABANA) tertakluk kepada **Peraturan Am perkara 14.0.**
  2. Ketua Delegat Teknikal hendaklah mengemukakan laporan bersama-sama dengan laporan pengadilan atau hakim mengenai peserta atau pegawai pasukan yang telah digantung daripada menyertai satu atau kesemua pertandingan bagi sukan berkenaan semasa Sukan Sabah X, Kota Kinabalu 2023 dijalankan kepada Persatuan Bola Jaring Negeri Sabah untuk tindakan selanjutnya.
  3. Keputusan pengadil dalam setiap perlawanan adalah muktamad.

# BANTAHAN DAN RAYUAN

* 1. Semua bantahan atau rayuan hendaklah dikemukakan oleh Pengurus Pasukan secara bertulis kepada Pengerusi Jawatankuasa Pengelola Pertandingan Sukan Bola Jaring tidak lewat daripada tiga puluh (30) minit selepas sesuatu perlawanan itu tamat.
  2. Setiap bantahan hendaklah disertakan dengan wang pertaruhan sebanyak RM 200.00 tunai.
  3. Wang pertaruhan akan luput, jika bantahan atau rayuan yang dikemukakan itu didapati tidak wajar.

# TINDAKAN TATATERTIB

* 1. Tindakan tatatertib yang diambil ialah mengikut Undang-undang Persekutuan Bola Jaring Dunia “WN”.
  2. Seorang pemain yang diarah keluar gelanggang dan tidak dibenarkan meneruskan permainan adalah dengan sendiri digantung bermain dalam perlawanan berikutnya, sehinggalah Jawatankuasa Tatatertib telah mengambil tindakan yang sewajarnya.
  3. Mana-mana pemain atau pengurus atau jurulatih pasukan mengeluarkan kata-kata kesat dengan tujuan mengaibkan mana-mana pemain atau pegawai pasukan laian akan diberi amaran dan jika masih tidak mengendahkan amaran yang diberikan, maka pihak pengajur berhak untuk meminta pemain atau pegawai tersebut meninggalkan venue Pertandingan.

# JURI RAYUAN

* 1. Juri Rayuan terdiri daripada lima (5) orang yang dilantik oleh Persatuan Bola Jaring Sabah iaitu:

|  |  |
| --- | --- |
| 1 | Pengerusi terdiri daripada Jawatankuasa Pengelola Pertandingan |
| 2 | Ketua Delegat Teknikal |
| 3 | Tiga (3) orang Pengurus Pasukan yang tidak terlibat |

* 1. Juri Rayuan akan bersidang dalam masa dua (2) jam setelah menerima bantahan atau rayuan dan akan menyampaikan keputusan kepada Jawatankuasa Pertandingan untuk diumumkan.
  2. Keputusan Juri Rayuan adalah muktamad.

# JAWATANKUASA TATATERTIB

* 1. Jawatankuasa Tatatertib terdiri daripada lima (5) orang yang dilantik oleh Persatuan Bola Jaring Negeri Sabah (SABANA) iaitu:
     1. Presiden SABANA atau wakilnya.
     2. Pengerusi Jawatankuasa Pengelola.
     3. Pengerusi Jawatankuasa Tetap peringkat daerah atau wakilnya.
     4. Ketua Delegat Teknikal atau wakilnya.
     5. Pengurus Pertandingan atau wakilnya.
  2. Jawatankuasa Tatatertib akan bersidang dalam masa dua (2) jam setelah menerima laporan daripada Pengarah Pertandingan/Pengurus Pentandingan dan Pengadil serta membuat keputusan jika tindakan tatatertib perlu diambil berlebihan daripada perkara

16.2 di atas.

* 1. Jawatankuasa Tatatertib berhak mendapatkan sebarang maklumat lanjut daripada mana- mana pihak yang berkaitan dengan perkara yang dibincangkan itu untuk membuat keputusan.
  2. Semua keputusan Jawatankuasa Tatatertib adalah muktamad dan tidak tertakluk kepada rayuan, baik di mahkamah mahupun dengan cara lain.

# HADIAH-HADIAH

* 1. Pingat-pingat kemenangan akan disediakan seperti berikut:

|  |  |  |
| --- | --- | --- |
| **Emas** | **Perak** | **Gangsa** |
| 1 (12) | 1 (12) | 1 (12) |

* 1. Pemberian pingat-pingat kemenangan adalah tertakluk kepada **Peraturan Tetap Perkara 14.3.**